CELEX: 32016R0758
Language: hu
Date: 2016-02-04 00:00:00
Title: A Bizottság (EU) 2016/758 felhatalmazáson alapuló rendelete (2016. február 4.) az 1315/2013/EU európai parlamenti és tanácsi rendeletnek a rendelet III. mellékletének kiigazítása céljából történő módosításáról (EGT-vonatkozású szöveg)

14.5.2016   
            
            
               HU
            
            
               Az Európai Unió Hivatalos Lapja
            
            
               L 126/3
            
         A BIZOTTSÁG (EU) 2016/758 FELHATALMAZÁSON ALAPULÓ RENDELETE
   (2016. február 4.)
   az 1315/2013/EU európai parlamenti és tanácsi rendeletnek a rendelet III. mellékletének kiigazítása céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a transzeurópai közlekedési hálózat fejlesztésére vonatkozó uniós iránymutatásokról és a 661/2010/EU határozat hatályon kívül helyezéséről szóló, 2013. december 11-i 1315/2013/EU európai parlamenti és tanácsi rendeletre (1) és különösen annak 49. cikke (6) bekezdésére,
   mivel:
   
               (1)
            
            
               Az 1315/2013/EU rendelet értelmében lehetőség van az EU és egyes szomszédos országok között létrejött, a közlekedési infrastruktúrát érintő magas szintű megállapodások alapján az érintett szomszédos országokra kiterjesztett transzeurópai közlekedési hálózat (TEN-T) indikatív térképeinek kiigazítására.
            
         
               (2)
            
            
               Az Unió és a Nyugat-Balkán országai (Albánia, Bosznia-Hercegovina, Koszovó, Macedónia Volt Jugoszláv Köztársaság, Montenegró és Szerbia) közötti megállapodás 2015. augusztus 27-én született meg, Bécsben, a 6. nyugat-balkáni csúcstalálkozón, és az átfogó TEN-T térképek tájékoztató jellegű bővítésére, valamint a törzshálózati összeköttetéseknek az átfogó hálózati térképeken való azonosítására irányul. A megállapodás a vasúti és a közúthálózatokra, valamint a kikötőkre és a repülőterekre vonatkozik. A tájékoztató jellegű, átfogó hálózati térképek kiigazítása és különösen az indikatív törzshálózat azonosítása révén az Unió célzottabb együttműködést tud megvalósítani a jövőben a Nyugat-Balkánnal, ideértve a régió pénzügyi támogatását is.
            
         
               (3)
            
            
               Az Unió, valamint Izland és Norvégia közötti megállapodás 2015. október 30-án jött létre az Európai Gazdasági Térségről szóló megállapodással létrehozott EGT Vegyes Bizottságban, és az említett országok átfogó TEN-T térképeinek – azok tájékoztató jellegű bővítését követő – kiigazítására irányul. A kiigazítás az ezen országok közutait, kikötőit és repülőtereit tartalmazó hálózati térképek a célból történő korlátozott módosítására irányul, hogy az indikatív TEN-T TEN-T-módszernek megfelelő módosításai még pontosabban tükröződjenek (2).
            
         
               (4)
            
            
               Az 1315/2013/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 1315/2013/EK rendelet III. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 4-én.
      
         
            a Bizottság részéről
         
         
            elnök
         
         Jean-Claude JUNCKER
      
   
   
      (1)  HL L 348., 2013.12.20., 1. o.
   
   
      (2)  SWD(2013) 542 final.
   
      MELLÉKLET
      Az (EU) 1315/2013 rendelet III. melléklete a következőképpen módosul:
      
                  1.
               
               
                  a 11.1. pont helyébe a következő szöveg lép:„  ”
            
                  2.
               
               
                  a 11.2. pont helyébe a következő szöveg lép:„  ”
            
                  3.
               
               
                  a 11.3. pont helyébe a következő szöveg lép:„  ”
            
                  4.
               
               
                  a 11.4. pont helyébe a következő szöveg lép:„  ”
            
                  5.
               
               
                  a 13.1. pont helyébe a következő szöveg lép:„  ”
            
                  6.
               
               
                  a 13.2. pont helyébe a következő szöveg lép:„  ”
            
                  7.
               
               
                  a 13.3. pont helyébe a következő szöveg lép:„  ”
            
                  8.
               
               
                  a 13.4. pont helyébe a következő szöveg lép:„  ”